সুব্রত সরকার বলেন, ডিজিটাল নীতিমালার ৩.৬.৭ অনুচ্ছেদ এবং নীতিমালার প্রণীত ৭ নম্বর কর্মপরিকল্পনা অনুযায়ী এককভাবে বিদেশি প্রতিষ্ঠান কর্তৃক ব্যবসা পরিচালনার সুযোগ রহিত করা ছিল এবং দেশি ও বিদেশি কোম্পানির ইক্যুইটির হার ৫১:৪৯ ছিল। উপযুক্ত শর্তে মন্ত্রিপরিষদ কর্তৃক নীতিমালা অনুমোদিত হয়। কিন্তু ১ আগস্ট তথ্য ও যোগাযোগ প্রযুক্তি বিভাগ থেকে প্রেরিত একটি পত্রে বিদেশি বিনিয়োগকারীদেরকে ১০০ শতাংশ ইক্যুইটির সুযোগ দেওয়ার লক্ষ্যে ৭ নম্বর কর্মপরিকল্পনা এবং ৩.৬.৭ নম্বর অনুচ্ছেদ সংশোধনের জন্য বাণিজ্য মন্ত্রণালয়কে অনুরোধ করা হয়েছে। যদি বিদেশি বিনিয়োগকারীকে শতভাগ ইক্যুইটি দেওয়া হয়, তাহলে ‘মেক ইন বাংলাদেশ’ বাস্তবায়ন কঠিন হবে।